CELEX: 32005R1042
Language: fi
Date: 2005-06-29 00:00:00
Title: Komission asetus (EY) N:o 1042/2005, annettu 29 päivänä kesäkuuta 2005, maksuista sisämarkkinoilla toimivalle yhdenmukaistamisvirastolle (tavaramerkit ja mallit) annetun asetuksen (EY) N:o 2869/95 muuttamisesta   (ETA:n kannalta merkityksellinen teksti)

5.7.2005   
            
            
               FI
            
            
               Euroopan unionin virallinen lehti
            
            
               L 172/22
            
         KOMISSION ASETUS (EY) N:o 1042/2005,
   annettu 29 päivänä kesäkuuta 2005,
   maksuista sisämarkkinoilla toimivalle yhdenmukaistamisvirastolle (tavaramerkit ja mallit) annetun asetuksen (EY) N:o 2869/95 muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 (1) ja erityisesti sen 139 artiklan,
   sekä katsoo seuraavaa:
   
               (1)
            
            
               Asetuksen (EY) N:o 40/94, joka on pantu täytäntöön yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13 päivänä joulukuuta 1995 annetulla komission asetuksella (EY) N:o 2868/95 (2), mukaan tutkimuskertomuksesta, tavaramerkkihakemuksen tai rekisteröinnin jakamisesta ja menettelyn jatkamisesta aiheutuvat ylimääräiset maksut olisi määriteltävä. Kyseisten uusien maksujen määrät olisi vahvistettava.
            
         
               (2)
            
            
               Kuten neuvoston asetuksen (EY) N:o 422/2004 2 artiklan 2 kohdassa säädetään, tutkimusjärjestelmästä tulee valinnainen 10 päivästä maaliskuuta 2008 lähtien. Kyseisestä päivämäärästä lähtien kansallisiin tutkimuskertomuksiin olisi sovellettava lisämaksua.
            
         
               (3)
            
            
               Tämän vuoksi komission asetusta (EY) N:o 2869/95 (3) olisi muutettava.
            
         
               (4)
            
            
               Tässä asetuksessa säädetyt toimenpiteet ovat sisämarkkinoilla toimivan yhtenäistämisviraston (tavaramerkit ja mallit) maksuja, täytäntöönpanosääntöjä ja valituslautakuntien menettelyä koskevia kysymyksiä käsittelevän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 2869/95 seuraavasti:
   
               1.
            
            
               Muutetaan 2 artiklassa oleva taulukko seuraavasti:
               
                           a)
                        
                        
                           Lisätään seuraava 1a kohta:
                           
                                       
                                                   ”1a
                                                
                                                
                                                   Tutkimusmaksu
                                                   
                                                               a)
                                                            
                                                            
                                                               yhteisön tavaramerkkiä koskeva hakemus (39 artiklan 2 kohta ja 4 säännön c kohta)
                                                            
                                                         
                                                               b)
                                                            
                                                            
                                                               Euroopan yhteisön nimeävä kansainvälinen rekisteröinti (39 artiklan 2 kohta, 150 artiklan 2 kohta ja 10 säännön 2 kohta)
                                                            
                                                         
                                             
                                    
                                       Määrä, joka saadaan kertomalla 12 euroa asetuksen 39 artiklan 2 kohdassa tarkoitettujen teollisoikeuksien keskusvirastojen lukumäärällä; virasto julkaisee kyseisen määrän ja sen muutokset viraston virallisessa lehdessä.”
                                    
                                 
                     
                           b)
                        
                        
                           Poistetaan 6 kohta.
                        
                     
                           c)
                        
                        
                           Korvataan kohdassa 13 sanat ”Merkkiä varten jokaisesta tavaroiden ja palveluiden luokasta perittävä maksu neljännestä luokasta alkaen” sanoilla ”Merkkiä varten jokaisesta tavaroiden ja palveluiden luokasta perittävä uudistamismaksu neljännestä luokasta alkaen”.
                        
                     
                           d)
                        
                        
                           Korvataan kohdassa 15 sanat ”Yhteismerkkiä varten jokaisesta tavaroiden ja palveluiden luokasta perittävä maksu neljännestä luokasta alkaen” sanoilla ”Yhteismerkkiä varten jokaisesta tavaroiden ja palveluiden luokasta perittävä uudistamismaksu neljännestä luokasta alkaen”.
                        
                     
                           e)
                        
                        
                           Korvataan kohdassa 19 sanat ”Maksu menetetyn määräajan palauttamisesta” sanoilla ”Hakemusmaksu menetetyn määräajan palauttamisesta”.
                        
                     
                           f)
                        
                        
                           Korvataan kohdassa 20 sanat ”Maksu merkin muuntamisesta” sanoilla ”Hakemusmaksu merkin muuntamisesta”.
                        
                     
                           g)
                        
                        
                           Korvataan 21 ja 22 kohta seuraavasti:
                           
                                       
                                                   ”21.
                                                
                                                
                                                   Maksu menettelyn jatkamisesta (78 a artiklan 1 kohta)
                                                
                                             
                                    
                                       400
                                    
                                 
                                       
                                                   22.
                                                
                                                
                                                   Ilmoitusmaksu rekisteröidyn yhteisön tavaramerkin jakamisesta (48 a artiklan 4 kohta) tai yhteisön tavaramerkkiä koskevan hakemuksen jakamisesta (44 a artiklan 4 kohta):
                                                
                                             
                                    
                                       250”
                                    
                                 
                     
                           h)
                        
                        
                           Korvataan 23 kohdassa johdantovirke seuraavasti: ”Hakemusmaksu rekisteröityä yhteisön tavaramerkkiä koskevan käyttöluvan tai muun oikeuden rekisteröinnistä (157 artiklan 2 kohdan 5 alakohta, 33 säännön 1 kohta) tai yhteisön tavaramerkkiä koskevaa hakemusta koskevan käyttöluvan tai muun oikeuden rekisteröinnistä (157 artiklan 2 kohdan 6 alakohta, 33 säännön 4 kohta)”.
                        
                     
                           i)
                        
                        
                           Poistetaan seuraava rivi 29 kohdassa:
                           
                                       ”lisäksi kymmenen sivua ylittävältä määrältä sivua kohti
                                    
                                    
                                       1”
                                    
                                 
                     
         
               2.
            
            
               Korvataan 13 artiklan 3 kohta seuraavasti:
               ”3.   Palautus suoritetaan sen jälkeen kun asetuksen (EY) N:o 2868/95 113 säännön 2 kohdan b ja c alakohdan tai 115 säännön 5 kohdan b ja c alakohdan ja 6 kohdan mukainen tiedonanto kansainväliselle toimistolle on tehty.”.
            
         2 artikla
   1.   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   2.   Asetuksen 1 artiklan 1 kohdan a alakohtaa sovelletaan 10 päivästä maaliskuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2005.
      
         
            Komission puolesta
         
         Charlie McCREEVY
         
            Komission jäsen
         
      
   
   
      (1)  EYVL L 11, 14.1.1994, s. 1. Asetus sellaisena kuin se on viimeksi muutettuna asetuksella (EY) N:o 422/2004 (EUVL L 70, 9.3.2004, s. 1).
   
      (2)  EYVL L 303, 15.12.1995, s. 1. Asetus sellaisena kuin se on muutettuna asetuksella (EY) N:o 782/2004 (EUVL L 123, 27.4.2004, s. 88).
   
      (3)  EYVL L 303, 15.12.1995, s. 33. Asetus sellaisena kuin se on muutettuna asetuksella (EY) N:o 781/2004 (EUVL L 123, 27.4.2004, s. 85).